ΓΡΑΠΤΗ ΕΡΩΤΗΣΗ E-3190/02

υποβολή: Armando Cossutta (GUE/NGL) προς την Επιτροπή

(8 Νοεμβρίου 2002)

Θέμα: Totalfina-Elf και καταναγκαστική εργασία

Σύμφωνα με την Διεθνή Συνομοσπονδία Ελεύθερων Συνδικάτων (ΔΣΕΣ), ορισμένες πολυεθνικές εταιρείες, μεταξύ των οποίων η γαλλική Totalfina-Elf, μετήλθαν στην Βιρμανία το μέσον της καταναγκαστικής εργασίας. Σύμφωνα με έκθεση 350 σελίδων που συνέταξε η ΔΣΕΣ, κατά το 2002 η γαλλική εταιρεία πλήρωσε την στρατιωτική χούντα που βρίσκεται στην εξουσία στην Βιρμανία προκειμένου να χρησιμοποιήσει πολίτες πουποχρεώθηκαν να εγκαταλείψουν τα χωριά τους για την κατασκευή δρόμων και άλλωνποδομών που συνδέονται με την εξυπηρέτηση του πετρελαιαγωγού Γιάντανα. Η Totalfina-Elf αρνείται οιαδήποτε σχέση με τα ανωτέρω, δυστυχώς όμως κατά την ΔΣΕΣ είναι γεγονός ότι οι επενδύσεις ορισμένων πολυεθνικών στην Βιρμανία συνδέονται με την ολοένα και συχνότερη χρησιμοποίηση της καταναγκαστικής εργασίας.

1. Γνωρίζει η Επιτροπή το φαινόμενο αυτό της εκμετάλλευσης·

2. Δεν εκτιμά η Επιτροπή ότι είναι απαράδεκτη η ανάμιξη ευρωπαϊκής εταιρείας σε τέτοιου είδους γεγονότα·

3. Ποια μέτρα σκοπεύει να λάβει η Επιτροπή για την προστασία των πλέον θεμελιωδών ανθρωπίνων δικαιωμάτων από την παραβίασή τους από ευρωπαϊκές εταιρείες εκτός της επικράτειας της Ευρωπαϊκής Ένωσης·

4. Δεν θεωρεί η Επιτροπή ότι πέραν της απάνθρωπης συμπεριφοράς,πάρχει και ένα θέμα αθέμιτου συναγωνισμού·

5. Δεν θα ήταν σκόπιμο να επιβληθεί κάποιος δασμός σε όλα τα προϊόντα που παράγονται έξω από την Ευρωπαϊκή Ένωση από κοινοτικές εταιρείες που παραβιάζουν τους ευρωπαϊκούς κοινωνικούς κανόνες·

Απάντηση του κ. Patten εξ ονόματος της Επιτροπής

(16 Δεκεμβρίου 2002)

Το Αξιότιμο Μέλος του Κοινοβουλίου θα πρέπει να κατανοήσει ότι η Επιτροπή δεν μπορεί να σχολιάσει μια νομικήπόθεση η οποία αυτή τη στιγμή τελείπό διερεύνηση σ' ένα από τα κράτη μέλη.

Η Ένωση έλαβε μια σειρά μέτρων, τα οποία περιλαμβάνονται στην κοινή θέση για το Μυανμάρ, ως απάντηση στην πολιτική κατάσταση της χώρας, καθώς και στις συχνά παρατηρούμενες καταχρήσεις ανθρωπίνων δικαιωμάτων, όπως η καταναγκαστική εργασία.

Η κοινή θέση εγκρίθηκε για πρώτη φορά το 1996 και έκτοτε έχει ενισχυθεί σε πολλές περιπτώσεις. Στο πλαίσιο της κοινής αυτής θέσης επεβλήθη εμπάργκο όπλων, καθώς και απαγόρευση εξαγωγών για κάθε εξοπλισμό ο οποίος θα μπορούσε να χρησιμοποιηθεί για εσωτερική καταστολή ή τρομοκρατία, ενώ ανεστάλη η αμυντική συνεργασία καθώς και κάθε διμερής βοήθεια εκτός από την καθαρά ανθρωπιστική. Επίσης, έχουν ανασταλεί οι κυβερνητικές επισκέψεις ανωτάτου επιπέδου στο Μυανμάρ, ενώ ισχύει απαγόρευση θεώρησης εισόδου ή διέλευσης από την Ένωση για τα μέλη του στρατιωτικού καθεστώτος, τα μέλη της κυβέρνησης, τους

ανώτατους αξιωματικούς του στρατού και της ασφάλειας και τις οικογένειές τους, καθώς και για τους αξιωματούχους στον τομέα του τουρισμού. Από τον Απρίλιο του 2000 έχει δημοσιευθεί κατάλογος των προσώπων για τα οποία ισχύει απαγόρευση θεώρησης, ενώ έχουν δεσμευθεί τα κεφάλαια που διαθέτουν στο εξωτερικό πρόσωπα που περιλαμβάνονται στον κατάλογο αυτό. Πρόσφατα, η κοινή θέση παρατάθηκε μέχρι τις 29 Απριλίου 2003.

Όσον αφορά τις εμπορικές σχέσεις, το 1997, τα κοινοτικά εμπορικά προνόμια που παραχωρούνται στις αναπτυσσόμενες χώρες καταργήθηκαν για το Μυανμάρ εξαιτίας της καταναγκαστικής εργασίας. Αυτό σημαίνει επίσης ότι η χώρα δεν είναι επιλέξιμη για να επωφεληθεί από την πρωτοβουλία Τα πάντα εκτός από όπλα της Ένωσης, η οποία άρχισε να εφαρμόζεται το 2001, παρά το γεγονός ότι η χώρα αυτή συγκαταλέγεται μεταξύ των Λιγότερο Ανεπτυγμένων Χωρών.

Η Επιτροπήποστηρίζει σθεναρά το ρόλο της Διεθνούς Οργάνωσης Εργασίας (ΔΟΕ) όσον αφορά την τήρηση των κανόνων εργασίας καθώς και τη σημαντική θέση που έλαβε για το Μυανμάρ όσον αφορά την πολύ σοβαρή παραβίαση της σύμβασης 29 για την καταναγκαστική εργασία. Η Επιτροπή, από κοινού με τα κράτη μέλη,ποστήριξε τη ΔΟΕ ώστε να χρησιμοποιηθούν στο μέγιστο δυνατό βαθμό οι διαδικασίες που προβλέπονται από το καταστατικό της ΔΟΕ σχετικά με την παραβίαση της σύμβασης 29 από το Μυανμάρ (άρθρο 33 του καταστατικού της ΔΟΕ). Η Επιτροπή ενημέρωσε τη ΔΟΕ σχετικά με την κοινή θέση της Ένωσης καθώς και τα μέτρα που έχει λάβει. Το θέμα της καταναγκαστικής εργασίας έχει επίσης συζητηθεί με την κυβέρνηση του Μυανμάρ σε πολλές περιπτώσεις, στο πλαίσιο τόσο των επισκέψεων της Τρόικας της Ένωσης όσο και του διαλόγου Ένωσης-ASEAN.

Η Επιτροπή, από κοινού με τα κράτη μέλη, θα συνεχίσει να παρακολουθεί την κατάσταση από κοντά και, σε περίπτωση που οι αρχές του Μυανμάρ δεν λάβουν τα αναγκαία μέτρα, η Επιτροπή είναι διατεθειμένη να προτείνει περαιτέρω μέτρα προς εξέταση από το Συμβούλιο.

Στις 2 Ιουλίου 2002 η Επιτροπή εξέδωσε ανακοίνωση σχετικά με την Εταιρική Κοινωνική Ευθύνη. Ο σεβασμός των θεμελιωδών δικαιωμάτων στον τόπο εργασίας εκ μέρους των ευρωπαϊκών εταιριών, οπουδήποτε κι αν αυτές δραστηριοποιούνται, αποτελεί ένα σημαντικό σημείο της ανακοίνωσης αυτής. Επίσης, το φόρουμ που εγκαινιάστηκε τον Οκτώβριο του 2002, με τη συμμετοχή όλων των ενδιαφερομένων μερών, θα ασχοληθεί με την ανάπτυξη και τη διεθνή διάσταση της Εταιρικής Κοινωνικής Ευθύνης.

Η Επιτροπή στηρίζει την εφαρμογή των αναθεωρημένων (2000) κατευθυντήριων γραμμών του ΟΟΣΑ για τις πολυεθνικές εταιρείες, οι οποίες κατευθυντήριες γραμμές αφορούν και τα θεμελιώδη δικαιώματα στον τόπο εργασίας. Επιπλέον, η Επιτροπή ενίσχυσε πρόσφατα τη συνεργασία της με τη ΔΟΕ προκειμένου να προωθηθεί η εφαρμογή των θεμελιωδών αυτών κανόνων. Έτσι, στις 14 Μαΐου 2001 αντηλλάγησαν εκ νέου επιστολές μεταξύ του Επιτρόπου του αρμόδιου για την Απασχόληση και τις Κοινωνικές Υποθέσεις και του Γενικού Διευθυντή της ΔΟΕ κ. J. Somavia.